**Jaani Juhani Holopainen** (s. 17. toukokuuta 2001 Lohja) on suomalainen jääkiekkoilija, joka edustaa Mestis-joukkue Rovaniemen Kiekkoa. Hän on pelipaikaltaan oikea laitahyökkääjä. Hän laukoo oikealta.

Ura
---

Holopainen on Lohjan Kisa-Veikkojen kasvatti. Hän siirtyi juniorina sittemmin Harjun Kiekkoon, josta Holopainen siirtyi kaudeksi 2016–2017 Kiekko-Vantaan C-nuoriin. Hän oli C-nuorten SM-karsinnoissa joukkueen paras syöttäjä 18 syöttöpisteellään. C-nuorten SM-sarjan runkosarjassa Holopainen oli tehoilla 9+12=21 Kiekko-Vantaan paras maalintekijä ja hän jakoi joukkueen sisäisen pistepörssin voiton Juuso Fagerströmin kanssa. Kaudeksi 2017–2018 Holopainen siirtyi Helsingin IFK:n B-nuoriin. Hän oli 19 osumallaan joukkueen paras maalintekijä.

Kaudella 2019–2020 Holopainen debytoi HIFK:n SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa 5. helmikuuta 2020 vieraissa Hämeenlinnan Pallokerhoa vastaan. Holopaiselle avautui paikka HIFK:n kokoonpanosta, kun joukkueesta peräti seitsemän pelaajaa oli sivussa flunssan vuoksi sekä kaksi pelaajaa Sweden Hockey Gamesissa. Hänet merkittiin HIFK:n nelosketjun oikeaan laitaan keskushyökkääjänä pelanneen puolustaja Aleksi Laakson viereen. Holopainen sai ottelussa jääaikaa 3.44 minuuttia ja hän keräsi teholukeman +1.

Tri-City Storm varasi Holopaisen 267. pelaajana USHL:n varaustilaisuudessa 2020. Samana kesänä hänet varasi myös Amarillo Bulls 77. pelaajana NAHL:n täydennysvaraustilaisuudessa. Osittain myös koronaviruspandemian vuoksi Holopainen jatkoi kaudella 2020–2021 kuitenkin HIFK:n U20-joukkueessa, jonka varakapteenina hän toimi. Holopainen ei pelannut kauden aikana otteluakaan SM-liigassa. Kaudella 2021–2022 hän oli HIFK:n U20-joukkueen toiseksi paras maalintekijä Aleksanteri Kaskimäen jälkeen. Holopainen pelasi kauden aikana myös yhden ottelun SM-liigassa.

Kaudeksi 2022–2023 Holopainen siirtyi vuoden mittaisella sopimuksella Mestis-joukkue Rovaniemen Kiekkoon. Hän pelasi siellä tulokaskaudellaan 42 runkosarjaottelua tehopistein 6+14=20 ja neljä playoff-ottelua ilman tehopisteitä. Holopainen voitti kauden päätteeksi Mestis-pronssia. Hän pelasi myös neljä Suomen Cupin ottelua tehden yhden syöttöpisteen. Toukokuussa 2023 Holopainen teki RoKin kanssa vuoden mittaisen jatkosopimuksen.

Muuta
-----

Holopainen valmistui yo-merkonomiksi keväällä 2021. Hän valmistui ylioppilaaksi Mäkelänrinteen lukiosta.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | HIFK | A-SM | 2 | 0 | 0 | 0 | 0 | – | – | – | – | – |
| 2019–2020 | HIFK | A-SM | 43 | 15 | 12 | 27 | 26 | – | – | – | – | – |
|  | HIFK | SM-liiga | 1 | 0 | 0 | 0 | 0 | – | – | – | – | – |
| 2020–2021 | HIFK **(A)** | U20-SM | 21 | 5 | 8 | 13 | 12 | – | – | – | – | – |
| 2021–2022 | HIFK | A-SM | 36 | 17 | 10 | 27 | 37 | – | – | – | – | – |
|  | HIFK | SM-liiga | 1 | 0 | 0 | 0 | 0 | – | – | – | – | – |
| 2022–2023 | RoKi | Mestis | 42 | 6 | 14 | 20 | 33 | 4 | 0 | 0 | 0 | 2 |
| 2 kautta | yhteensä | SM-liiga | 2 | 0 | 0 | 0 | 0 | – | – | – | – | – |
| 1 kausi | yhteensä | Mestis | 42 | 6 | 14 | 20 | 33 | 4 | 0 | 0 | 0 | 2 |

Lähteet
-------

* Jaani Holopainen The Internet Hockey Databasessa (englanniksi)
* Jaani Holopainen Eurohockey-sivustolla (englanniksi)
* Jaani Holopainen *Elite Prospects*. Everysport Media Group AB.  (englanniksi)

### Viitteet

1. ↑  Kollit *hifkishockey.fi*. HIFK Ishockey rf. Viitattu 6.2.2020.
2. 1 2  Kakko, Teemu; Nieminen, Elina; Raimoaho, Aho: Onnea uusille ylioppilaille! Katso valmistuvien nimet ja kaikkien Suomen lukioiden arvosanatiedot Ylen ylioppilaskoneesta *yle.fi*.  17.5.2021. Yleisradio Oy. Viitattu 5.1.2022.
3. ↑  Tilastot - Jaani Holopainen *liiga.fi*. Jääkiekon SM-liiga Oy. Viitattu 15.12.2021.
4. 1 2 3 4  Jaani Holopainen *Elite Prospects*. Everysport Media Group AB.  (englanniksi)
5. ↑  Elite Prospects - Kiekko-Vantaa U16 *eliteprospects.com*. Everysport Media Group AB. Viitattu 6.2.2020. (englanniksi)
6. ↑  Elite Prospects - HIFK U18 *eliteprospects.com*. Everysport Media Group AB. Viitattu 6.2.2020. (englanniksi)
7. ↑  Hoffrén, Sami: HIFK:n kokoonpano on rajussa myllerryksessä – peräti 14 pelaajaa sivussa *is.fi*.  5.2.2020. Sanoma Media Finland Oy. Viitattu 6.2.2020.
8. ↑  HPK - HIFK, 5.2.2020 *liiga.fi*.  5.2.2020. Jääkiekon SM-liiga Oy. Viitattu 6.2.2020.
9. ↑  HPK - HIFK, 5.2.2020 *liiga.fi*.  5.2.2020. Jääkiekon SM-liiga Oy. Viitattu 6.2.2020.
10. ↑  Elite Prospects - HIFK U20 *eliteprospects.com*. Everysport Media Group AB. Viitattu 21.5.2022. (englanniksi)
11. ↑  Hyökkääjä Jaani Holopainen RoKiin - 1100 korttia varattu *rokihockey.fi*.  18.5.2022. RoKi Hockey Oy. Viitattu 21.5.2022.
12. ↑  NIKO SIHVONEN JA JAANI HOLOPAINEN JATKOSOPIMUKSIIN *rokihockey.fi*.  22.5.2023. RoKi Hockey Oy. Viitattu 26.2.2024.
13. ↑  Lakkia päästä! *facebook.com*.  5.6.2021. HIFK Ishockey rf. Viitattu 15.12.2021.